C 152/134
HR
Službeni list Europske unije
6.4.2022.
Mišljenje Europskog gospodarskog i socijalnog odbora o Prijedlogu direktive Europskog parlamenta i Vijeća o energetskoj učinkovitosti (preinaka) (COM(2021) 558 final – 2021/0203 (COD)) (2022/C 152/22)
Izvjestiteljica: Alena MASTANTUONO
Zahtjev za savjetovanje:
Europski parlament, 13.9.2021.
Vijeće Europske unije, 20.9.2021.
Pravna osnova:
članak 194. stavak 2. i članak 304.
Ugovora o funkcioniranju Europske unije
Nadležna stručna skupina:
Stručna skupina za promet, energiju, infrastrukturu i informacijsko društvo
Datum usvajanja na plenarnom zasjedanju:
9.12.2021.
Plenarno zasjedanje br.:
565
Rezultat glasanja (za/protiv/suzdržani):
118/1/3
1.
Zaključci i preporuke 1.1.
EGSO pozdravlja prijedlog za preinaku Direktive o energetskoj učinkovitosti jer se bavi područjem djelovanja koje je ključno za postizanje potpune dekarbonizacije gospodarstva i društva EU-a.
1.2.
EGSO pozdravlja to što je novi cilj EU-a obvezujući.
Ujedno uviđa da su sve zahtjevniji ciljevi u pogledu učinkovitosti na razini EU-a, prema kojima države članice moraju smanjiti potrošnju energije za 9 % do 2030.
u usporedbi s projekcijama referentnog scenarija iz 2020., izazovni i ambiciozni.
Prema izvješću o napretku 2020.
(1), samo je 12 država članica manje ili više ispunilo svoje okvirne nacionalne ciljeve za 2020.
1.3.
Pandemija bolesti COVID-19 narušila je kolektivne napore EU-a i zasigurno će imati daljnje posljedice za postizanje ambicioznijih ciljeva.
Ostvarivanje okvirnih nacionalnih doprinosa zahtijevat će veće napore svih država članica, a različite okolnosti svake države članice trebale bi se uzeti u obzir.
1.4.
EGSO ponavlja svoje stajalište iz mišljenja o europskom zakonu o klimi (2) da bi cilj trebao biti postići najveće moguće smanjenje emisija stakleničkih plinova uz najniže moguće socioekonomske troškove.
Preporučuje da se kombiniraju instrumenti kompatibilni s dobro reguliranim tržištem i, kad je to potrebno, koriste regulatorne mjere, uključujući financijske instrumente uz podršku višegodišnjeg financijskog okvira i instrumenta NextGenerationEU kako bi se doprinijelo učinkovitijem energetskom okruženju.
1.5.
EGSO pozdravlja vodeću ulogu javnog sektora, uključujući lokalne i regionalne vlasti, iznesenu u predloženoj preinaci Direktive o energetskoj učinkovitosti, te naglašava da će za to biti potrebna dovoljna financijska i tehnička pomoć, kao i osposobljeno osoblje.
Odbor podržava mjere koje se odnose na obnovu i smanjenje potrošnje energije koje treba usvojiti javni sektor; smatra da se njima pomaže građevinskom sektoru, naročito malim i srednjim poduzećima (MSP) te potiče razvoj i uvođenje novih tehnologija i stvaranje radnih mjesta u skladu sa strategijom za val obnove.
1.6.
EGSO također cijeni veći naglasak na informiranju i osnaživanju potrošača, na primjer u području ugovornih uvjeta ili uporabi jasnog i razumljivog jezika.
Naglašava važnu ulogu civilnog društva u informativnim kampanjama o prednostima energetske učinkovitosti.
(1) (2)
COM(2020) 564 final.
SL C 364, 28.10.2020., str. 143.